[{"text_idx": "#000005", "text": "Mewn edefyn ar Twitter fe wnaeth Banc Cambria, sydd wedi bod yn rhan o\u2019r broses lobi\u0308o a chynllunio ar gyfer creu banc cymunedol, ddatgan:"}, {"text_idx": "#000006", "text": "\u2018Mae\u2019r newyddion heddiw yn hynod siomedig. Roeddem ni i gyd wedi gweithio\u2019n galed ar y llwybr i gyflwyno Banc Cambria, ond byddwn yn parhau i weithio ar lwybrau eraill a byddwn yn cyflwyno\u2019r wybodaeth ddiweddaraf am sut mae hyn yn mynd yn yr hydref. Gwyddom fod yna\u2019r angen am fancio cymunedol yng Nghymru o hyd; mae\u2019r banciau mawr yn parhau i ffoi o\u2019n cymunedau, gan adael canol y dref ar drai ac mae ymrwymiad gennym ni, Llywodraeth Cymru a\u2019n partneriaid eraill i sicrhau bod hyn yn dod i ben yn ystod tymor y Senedd hon. Yn olaf, rydym yn falch o weld bod cefnogaeth drawsbleidiol yn y Senedd ac ar draws y Genedl yn parhau\u2019n gadarn y tu o\u0302l i\u2019r prosiect economaidd hanfodol hwn. Mae\u2019r angen am fanc cydfuddiannol Cymreig gymaint, os nad yn fwy, nag erioed.\u2019"}, {"text_idx": "#000007", "text": "Dywedodd Gething wrth gloi ei ddatganiad:"}, {"text_idx": "#000008", "text": "\u2018Nid yw\u2019r ffordd tuag at fancio cymunedol yng Nghymru yn un hawdd, ond nid yw ar ben. Rydym yn parhau i weithio a\u0302 CCL a sefydliadau a chyrff allweddol yng Nghymru er mwyn archwilio\u2019r holl opsiynau o safbwynt creu banc cymunedol yng Nghymru sy\u2019n cyd-fynd a\u0302\u2019n dyheadau, ac anghenion cymunedau a busnesau.\u2019"}]